E 1995 ez eas ar strollad da studio Sorcerer Sound (New York) ma enrolljont o zrede pladenn titlet Penthouse. Tom Verlaine (gitarour Television) a son gitar war Moon Palace ha 23 Minutes in Brussels. E miz Eost 1995 e voe embannet ar bladenn ha degemeret mat-tre e voe gant ar vurutellerien, lakaet e voe e-touez pladennoù gwellañ ar bloavezhioù 1990 gant kazetennerien Rolling Stone. E dibenn ar bladenn e kaver Bonnie and Clyde (savet gant Serge Gainsbourg) sonet en-dro gant ar strollad, ha ma kan Laetitia Sadier (Stereolab) asambles gant Dean Wareham. Embannet e voe e stumm ur single er Rouantelezh Unanet, ma voe lakaet da single ar sizhun gant kazetennerien Melody Maker.